KOMMISSIONENS FORORDNING (EF) Nr. 2492/98 af 18. november 1998 om gennemførelsesbestemmelser til afgørelse nr. 2/98 truffet af Den Blandede Komité EF/Danmark/Færøerne (98/549/EF) for forvaltning af et årligt toldkontingent for fiskefoder henhørende under KN-kode ex 2309 90 10, ex 2309 90 31 og ex 2309 90 41 med oprindelse på Færøerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side (1), særlig artikel 34, stk. 1, og

ud fra følgende betragtninger:

Som følge af nævnte aftale bør der sikres alle importører i EF adgang til det årlige toldkontingent for fiskefoder med oprindelse på Færøerne, der er fastsat i protokol nr. 4 til aftalen;

toldkontingentets årlige mængde blev ændret ved afgørelse nr. 2/98 truffet af Den Blandede Komité EF/Danmark-Færøerne af 31. august 1998 om ændring af protokol nr. 4 til aftalen (2); (98/549/EF);

forvaltningen af toldkontingentet kræver et snævert samarbejde mellem medlemsstaterne og Kommissionen, som skal kunne følge udnyttelsen af toldkontingenterne og underrette medlemsstaterne herom;

som undtagelse fra artikel 8 og 21 i Kommissionens forordning (EØF) nr. 3719/88 (3), senest ændret ved forordning (EF) nr. 1044/98 (4), bør det fastsættes, hvilke oplysninger der skal anføres i ansøgningerne og licenserne;

med henblik på at forvalte ordningen effektivt bør det som undtagelse fra artikel 10 i Kommissionens forordning (EF) nr. 1162/95 (5), senest ændret ved forordning (EF) nr. 444/98 (6), fastsættes, at sikkerheden for importlicenser under denne ordning er på 25 ECU/ton;

importlicenserne for de pågældende produkter bør først udstedes efter en betænkningstid, idet der i givet fald anvendes en fælles nedsættelsessats for de mængder, der er ansøgt om;

produkternes oprindelse kan sikres ved, at importlicenserne kun udstedes mod forelæggelse af oprindelsesbevis, der er udstedt eller udfærdiget på Færøerne;

Kommissionens forordning (EF) nr. 955/97 (7), ændret ved forordning (EF) nr. 1295/97 (8), bør ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Produkter henhørende under KN-kode ex 2309 90 10, ex 2309 90 31 og ex 2309 90 41 med oprindelse på Færøerne indføres til Fællesskabet på de i denne forordning fastsatte betingelser inden for rammerne af det i bilaget fastsatte årlige toldkontingent med nultoldsats.

Artikel 2

Varerne skal, når de overgår til fri omsætning, ledsages af oprindelsesbevis EUR.1-certifikat eller erklæring på faktura, der er udstedt eller udfærdiget på Færøerne efter bilag IV i protokol nr. 3 til nævnte aftale for de pågældende produkter.

Artikel 3

I licensansøgningen og licensen anføres følgende:

a) I rubrik 8, »Færøerne«. Licensen forpligter til at indføre fra dette land.

b) I rubrik 24, en af følgende angivelser:

- Derecho de aduana cero [artículo 1 del Reglamento (CE) n° 2492/98]

- Toldsatsen 0 ECU/t (artikel 1 i forordning (EF) nr. 2492/98)

- Zollfrei (Artikel 1 der Verordnung (EG) Nr. 2492/98)

- Ôåëåùíåéáêüò äáóìüò «ìçäÝí» [Üñèñï 1 ôïõ êáíïíéóìïý (ÅÊ) áñéè. 2492/98]

- Zero duty (Article 1 of Regulation (EC) No 2492/98)

- Droit de douane «zéro» [article 1er du règlement (CE) n° 2492/98]

- Dazio doganale «0» [articolo 1 del regolamento (CE) n. 2492/98]

- Nulrecht (artikel 1 van Verordening (EG) nr. 2492/98)

- Direito aduaneiro zero (artigo 1º do Regulamento (CE) nº 2492/98)

- Arvotulli 0 ecua/t (asetus (EY) N:o 2492/98, 1 artikla)

- Tullsatsen 0 ecu/t (artikel 1 i förordning (EG) nr 2492/98).

Artikel 4

1. Importlicensansøgningerne indgives til medlemsstaternes myndigheder senest kl. 13, belgisk tid, den første arbejdsdag i hver uge. Hver licensansøgning vedrører mindst 5 og højst 1 000 tons produktvægt.

2. Medlemsstaterne videresender licensansøgningerne til Kommissionen pr. telex eller telefax senest kl. 18, belgisk tid, samme dag som de indgives.

3. Senest den første fredag efter dagen for indgivelse af ansøgninger fastlægger Kommissionen, i hvilket omfang licensansøgningerne kan imødekommes, og den underretter pr. telex eller telefax medlemsstaterne herom.

4. Medlemsstaterne udsteder straks importlicenserne. Som undtagelse fra artikel 21, stk. 1, i forordning (EØF) nr. 3719/88 beregnes licensernes gyldighedsperiode fra den faktiske udstedelsesdato.

5. Uanset artikel 8, stk. 4, i forordning (EØF) nr. 3719/88 må den mængde, der bringes i fri omsætning, ikke være større end den mængde, som er anført i importlicensens rubrik 17 og 18. Tallet »0« anføres derfor i licensens rubrik 19.

Artikel 5

Uanset artikel 10 i forordning (EF) nr. 1162/95 fastsættes sikkerheden for de i denne forordning omhandlede importlicenser til 25 ECU/ton.

Artikel 6

Forordning (EF) nr. 955/97 ophæves.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. november 1998.

På Kommissionens vegne

Franz FISCHLER

Medlem af Kommissionen

(1) EFT L 53 af 22. 2. 1997, s. 2.

(2) EFT L 263 af 26. 9. 1998, s. 37.

(3) EFT L 331 af 2. 12. 1988, s. 1.

(4) EFT L 149 af 20. 5. 1998, s. 11.

(5) EFT L 117 af 24. 5. 1995, s. 2.

(6) EFT L 56 af 26. 2. 1998, s. 12.

(7) EFT L 139 af 30. 5. 1997, s. 8.

(8) EFT L 176 af 4. 7. 1997, s. 27.

BILAG

>TABELPOSITION>